Radomir Lakušić

**Radomir Lakušić** (rođen 6. marta 1933. u Donjoj Ržanici kod Berana, umro † 16. avgusta  2005. u Sarajevu)  bio je jugoslavenski, bosanskohercegovački  i crnogorski botaničar , biogeograf i sociobiolog, vrsni ekolog, čiji je rad posebno bio posvećen subalpskoj i alpskoj visokoplaninskoj vegetaciji jugoistočnih Dinarida u Bosni i Hercegovini i Crnoj Gori. Radomir Lakušić bio je dugogodišnji profesor na univerzitetima u Sarajevu i Banjoj Luci. Njegova botanička autorska skraćenica je Lkšić

## Biografija
Lakušić je osmogodišnju osnovnu školu završio u Donjoj Ržanici. Godine 1953. završio je srednju školu u Beranama, kada se upisuje na  Prirodno-matematički odsjek Filozofskog fakulteta Univerziteta u Sarajevu, koji se za njegovog studija izdvaja u samostalni Prirodno-matematički fakultet, na kojem je formiran studijski program pod nazivom „Grupa biologija“; diplomirao je 1958. godine. Napisao je diplomski rad o endemskoj - dinarskoj vrsti roda *Wulfenia*. Zatim je (11. marta 1960. godine) izabran za asistenta u Odsjeku za biologiju Prirodno-matematičkog fakulteta u Sarajevu. Tokom 1963. i 1964. godine specijalizirao se za fitocenološku školu Josiasa Braun-Blanqueta na Univerzitetu u Montpellieru u *International de Géobotanique Mediterranéenne et Alpine* ("SIGMA").

Njegov doktorski rad pod mentorstvom Violotija Blečića, profesora biologije na Univerzitetu u Beogradu, o temama alpske vegetacije Bjelasice (Nacionalni park Biogradska Gora) u Crnoj Gori, označio je početak Lakušićevog daljnjeg rada na planinsko-alpskim zajednicama centralnih jugoistočnih Dinarida (Maglić, Volujak, Bioć, Durmitor, Bjelasica).

Od 1965. godine bio je najprije docent za ekologiju biljaka i fitogeografiju, a od 1970. vanredni pa redovni profesor. Do 1995. godine Lakušić je ostao na Univerzitetu u Sarajevu, ali je svoju naučnu bazu"napustio zbog rata, loših životnih i radnih uvjeta u poslijeratnom Sarajevu", učestvovao a nije preusmjeravanju Univerziteta u Sarajevu. Ne primajući univerzitetsko imenovanje drugdje, preselio se u rodnu Crnu Goru, radio je kao savjetnik za pitanja zaštite životne sredine u "Udruženju za zaštitu prirode Crne Gore", sve dok se nije penzionirao, 1998. Također je bio honorarno zaposlen na Univerzitetu u Banjoj Luci, gdje je predavao ekologiju i geografiju biljaka.

## Radovi
Najviše njegovih preko 300 radova su iz oblasti sinteze podataka o visokoplaninskoj vegetaciji jugoistočnih Dinarida. Postao je šire poznat u naučnoj zajednici po prilozima za ediciju knjiga "Priroda Jugoslavije" ("Planinske biljke", 1984 i 1990) i udžbenika o ekologiji "Ekologija biljaka. I. - Idioekologija (1989).

Monografija koju je Lakušić napisao 1973. rodu Edraianthus, uključila je opis  je nekih novih vrsta, među kojima je i stenoendemski ''Edraianthus sutjeskae. Konkretno, rod Edraianthus za koji je postavljen na listu  illegetimnih generičkih naziva "Visiania", pobudio je i njegov poseban interes.

## Također pogledajte
*Prirodno-matematički fakultet u Sarajevu
*Ekologija

## Reference
Kategorija:Rođeni 1933.
Kategorija:Umrli 2005.
Kategorija:Biografije, Berane
Kategorija:Bosanskohercegovački naučnici
Kategorija:Bosanskohercegovački botaničari
Kategorija:Univerzitet u Sarajevu
Kategorija:Crnogorci